# ORTOPEDSKA BOLNIŠNICA

# VALDOLTRA

# V ponedeljek, 26.5.2008 smo dijaki tretjega letnika odšli na poučno ekskurzijo v Ortopedsko bolnišnico Valdoltra. Bolnišnica je bila ustanovljena leta 1909 za bolnike s kostno-sklepno tuberkulozo iz celotne tedanje Avstro-Ogrske. Po 1. svetovni vojni jo je obnovil ameriški Rdeči križ, leta 1920 pa jo je prevzel italijanski Rdeči križ. Po 2. svetovni vojni je postala Valdoltra jugoslovanski "Zvezni inštitut za kostno-sklepno tuberkulozo" - do leta 1947, ko se je začasno preselila v Rovinj. Po obnovi v letih 1951 - 1956 se je ob upadanju kostno-sklepne tuberkuloze preusmerila v ortopedijo in se leta 1961 preimenovala v Ortopedsko bolnišnico Valdoltra. To je ortopedski center z moderno diagnostiko in terapijo (magnetna resonanca, računalniška tomografija, moderne operacijske dvorane, artroskopija z lasersko tehnologijo). V treh obnovljenih paviljonih je bolnikom na razpolago 190 postelj, kar predstavlja več kot 50% zmogljivosti slovenske ortopedije. V specialističnih ortopedskih ambulantah je letno pregledanih nad 25.000 bolnikov iz vse Slovenije, hospitaliziranih pa več kot 5.700. Letno opravijo v bolnišnici nad 3.400 operacij (protetika velikih sklepov, operacije na hrbtenici, artroskopija ter ostali operativni posegi sodobne ortopedije). Bolnišnica ima 300 zaposlenih, od tega 30 zdravnikov specialistov. Ortopedska bolnišnica Valdoltra je v stalnih strokovnih stikih z ortopedskimi centri v Sloveniji in po svetu. Slovenskim in mednarodnim strokovnim srečanjem je namenjena moderna kongresna dvorana.

# V bolnišnici opravljajo:

* specialistične ortopedske preglede z možnostjo slikovne diagnostike (RTG, CT, MRI, UZ..),
* konzervativno ali operativno zdravljenje poškodb in bolezni gibal skladno z najnovejšimi spoznanji in dosežki v ortopediji.

Ekskurzija je bila zelo zanimiva, saj smo si v bolnišnici tudi sami ogledali prostore in potek nekaterih posegov.